ОБЯВЛЕНИЕ ЗА ПОДБОР

Община Пловдив кани потенциални кандидати за позиция **„Педагог”** в дейност„Допълнителна педагогическа подготовка за повишаване на училищната готовност на децата за равен старт в училище”по проект „Общностен център за деца и семейства -Пловдив”. Проектът се реализира по Оперативна програма „Развитие на човешките ресурси”2014-2020г., приоритетна ос 2 „Намаляване на бедността и насърчаване на социалното включване”, процедура на директно предоставяне на безвъзмездна финансова помощ BG05M9OP001-2.004 „Услуги за ранно детско развитие”.

***Цели на проекта:***

Предоставяне на услуги на деца в ранна детска възраст и техните семейства за подобряване на достъпа до здравна грижа, формиране на родителски умения, подобряване на семейната среда, повишаване на училищната готовност на децата за включване в образователната система, както и предотвратяване на настаняването на деца в специализираните институции.Услугите ще се предоставят в Общностен център за деца и семейства на адрес: гр.Пловдив, ул.”Вратцата “ № 4.

**1.Кандидатите следва да отговарят на следните изисквания:**

**Основни изисквания**

* да имат висше образование – завършена образователна степен бакалавър/магистър с педагогическа правоспособност по предучилищна или начална училищна педагогика;
* да имат професионален опит не по-малък от 2 години по специалността;
* да познават нормативната уредба в областта на предучилищното и началното образование;
* да притежават компютърна грамотност;
* да не са осъждани за умишлено престъпление от общ характер.

**Специфични изисквания**

***Ще се счита за предимство:***

* да имат практически опит в работа с уязвими деца и семейства или в изпълнение на проекти в областта на социалните услуги за деца и семейства, образованието, предучилищната подготовка или социалното включване на деца и семейства в риск;
* да познават местните уязвими общности в община Пловдив, техните културни особености, език, традиции при отглеждане на децата;
* да познават спецификата на педагогическата работа с различни уязвими групи – деца от/на улицата, деца с поведенчески проблеми; деца, отпаднали/отпадащи от училище; деца, живеещи във високо рискови общности и др.

**2. Обхват на заданието за работа:**

1. Проучване на целевата група, с която Консултантът ще работи, с оглед планиране, подготовка и успешно реализиране на дейността;
2. Оказване на методическа подкрепа на медиаторите, включени в дейността, относно мотивиране и привличане на представители на целевата група;
3. Разработване на програма и обучителни материали за провеждане на лятното училище;
4. Изготвяне на учебен план за образователната дейност и прогноза за очакваните резултати, както и изпълнение на всички дейности, включени в плана;
5. Планиране и прилагане на адекватни методи, средства, материали и инструментариум за реализация на образователната дейност и диагностичната дейност, свързана с развитието на децата;
6. Изготвяне на подробен план-график за провеждане на лятното училище, включващ образователни елементи, комбиниран с интерактивни методи и игри, състезания, екскурзии, фестивали и други творчески и познавателни дейности;
7. Планиране и осъществяване на взаимодействие с родителите и партньорите в образователната дейност;
8. Насърчаване и включване на родителите от целевата група в планирането, организирането и провеждането на различните прояви, съпътстващи лятното училище;
9. Изготвяне на подробен план за необходимите за закупуване учебници, учебни помагала и ученически пособия, занимателни и образователни игри, други материали, както и необходимите средства за организиране на екскурзии, състезания и др.;
10. Провеждане на дейности за формирането на положителни нагласи към ученето като ценност и за изграждането на умения за активно и самостоятелно учене, на умения за работа в екип и в група, на умения за решаване на проблеми и на умения за критично мислене;
11. Подпомагане на преодоляването на затрудненията в изучаването на български език;
12. Организиране на участие и посещение на децата и родителите на училище с цел запознаване с началните учители и учебната среда;
13. Създаване и поддържане на индивидуално досие за всяко дете, включено в лятното училище, и създаване и поддържане на база данни относно всички потребители по отделните дейности и предоставените им услуги;
14. Разработване и прилагане на методи за индивидуален подход с цел максималното развитие и изява на всяко дете съобразно индивидуалните му заложби, способности, интереси и предпочитания, за развитие на детското творчество, изява на личностния потенциал на всяко дете;
15. Участие при необходимост в срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
16. Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугaтa, в която участва.

**3.Срок на договора и работно време:** С одобрения кандидат ще бъде сключен срочен трудов договор за услуги със срок 2 месеца. Дейността „Допълнителна педагогическа подготовка за повишаване на училищната готовност на децата за равен старт в училище”по проекта ще бъде изпълнявана през мес. юли август, началото на септември на 2018 г.

**4. Документи за кандидатстване:**

Заинтересованите кандидати следва да представят следните документи:

- заявление (по образец) ;

- автобиография, с подробно описание на изискуемите в т. 1 квалификация и опит (по образец);

- копие от документи за завършено образование, квалификация, сертификати;

-копие от документи , удостоверяващи професионалния опит (трудова, осигурителна, служебна книжка и др.)

**5.Срок и начин за подаване на документи :**

Заинтересуваните кандидати следва да подадат документи за кандидатстване в срок до **17.15 ч. на 13.07.2018г**.

Документите могат да се подават в деловодството на община Пловдив на адрес: пл. „Стефан Стамболов“ № 1, всеки работен ден (понеделник – петък) от 9.00 до 17.15 часа в рамките на срока, определен в обявлението. Кандидати, подали документи след изтичане на срока, няма да бъдат допуснати до участие.

**6**. **Етапи на подбора:**

1. **Етап.** Преглед на кандидатурите по документи.

Селектиране на кандидатите, отговарящи на критериите за образование и професионален опит

**2.Етап.** Провеждане на структурирано интервю с допуснатите кандидати. Чрез структурираното интервю се проверяват мотивацията, деловите качества и личностовите качества.

**3.Етап.** Оценяване и класиране на кандидатите.